**PODACI VEZANI UZ JAVNI NATJEČAJ**

**ZA PRIJAM U SLUŽBU NAMJEŠTENIKA VLASTITOG KOMUNALNOG POGONA**

**OPĆINE ERNESTINOVO**

**Opis poslova radnog mjesta – Namještenik Vlastitog Komunalnog pogona**

Kategorija: IV.

Potkategorija: Namještenik II. potkategorije

Razina: 2.

Klasifikacijski rang: 13

Broj izvršitelja: 1

|  |  |
| --- | --- |
| **Opis poslova namještenika Komunalnog pogona** | **Približan postotak radnog vremena** |
| Obavlja poslove na održavanju, čišćenju i uređenju javnih površina | 20% |
| Obavlja poslove na održavanju nerazvrstanih cesta i ulica | 20% |
| Obavlja poslove na održavanju zelenih površina, održavanju i uređenju pješačkih staza, održavanju drveća na javnim površinama | 25% |
| Obavljanje poslova na održavanju, čišćenju i uređenju groblja kao i komunalnih objekata u vlasništvu Općine | 25% |
| Obavljanje poslova pogreba, ekshumacije ili preseljenja posmrtnih ostataka | 5% |
| Ostali poslovi po nalogu upravitelja | 5% |

**Podaci o plaći radnog mjesta**

Plaća namještenika Komunalnog pogona Općine Ernestinovo propisana je Odlukom o visini osnovice za izračun plaće službenika i namještenika Općine Ernestinovo (Službeni glasnik Općine Ernestinovo broj 10/19) i Odlukom o koeficijentima za obračun plaća namještenika Komunalnog pogona Općine Ernestinovo (Službeni glasnik Općine Ernestinovo broj 5/21).

Plaća Komunalnog djelatnika čini umnožak koeficijenta složenosti poslova radnog mjesta 1,85 i osnovice za obračun plaće (2.706,00 kn), uvećan za 0,5% za svaku navršenu godinu radnog staža.

Umnožak koeficijenta i osnovice plaće predstavlja plaću u bruto 1. iznosu, koji se umanjuje za iznos obveznih doprinosa i poreza.

1. **Prethodna provjera znanja i stručnih sposobnosti**

Testiranje kandidata koji ispunjavaju formalne uvjete provodi se 29. listopada 2021. s početkom u 8:00 sati u prostorijama Općine Ernestinovo, Vladimira Nazora 64, Ernestinovo.

 Za kandidata koji ne pristupi testiranju smatrat će se da je povukao prijavu na oglas.

1. **Provedba testiranja**

Po dolasku na testiranje kandidati moraju predočiti odgovarajuću ispravu radi utvrđivanja identiteta. Kandidati koji ne mogu dokazati identitet ne mogu pristupiti testiranju. Za kandidata koji ne pristupi na testiranje smatrat će se da je povukao prijavu na oglas.

1. **Provjera znanja kandidata**

Provjera znanja i sposobnosti se sastoji od provjere putem pisanog testa iz općeg znanja (10 pitanja, 1 pitanje = 1 bod). Pisani test piše se maksimalno 45 minuta.

Kandidati koji ostvare najmanje 5 bodova na pisanom testiranju bit će pozvani na intervju koji se boduje od 1-10 bodova.

1. **Rezultati natječaja i prijam u službu**

Nakon provedenog postupka Povjerenstvo utvrđuje rang listu kandidata prema ukupnom broju ostvarenih bodova.

Povjerenstvo dostavlja pročelnici rang listu kandidata i izvješće o provedenom postupku koje potpisuju svi članovi Povjerenstva.

Pročelnica donosi rješenje o prijmu u službu koje se dostavlja svim kandidatima koji su se prijavili za radno mjesto.

Kandidat koji nije primljen u službu može podnijeti žalbu općinskoj načelnici u roku od 15 dana od dana dostave rješenja. Žalba ne odgađa izvršenje rješenja o prijmu u službu.

Pročelnica

Jedinstvenog upravnog odjela

Ivana Švast Mikolčević, mag. iur., v.r.